《奉和元叔锡服》
宋代·李正民

荣路回翔莫叹迟，郊居连岁捧泥芝。虎符已被新章绶，茜绂犹泥旧品仪。

应佩宝瓶三日宠，却同显祖四明时。一门丰泽知难报，就日倾心比露葵。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。